Molts ciutadans de la UE i del Regne Unit han triat les seves opcions de vida basant-se en els drets de lliure circulació de la UE.
L'acord de retirada protegeix els drets d'aquests ciutadans i de les seves famílies per residir, treballar i estudiar en el país d'acollida.
Així, els ciutadans de la UE que abans de finalitzar el període transitori estiguin residint al Regne Unit mantindran els seus drets inalterats com si el Regne Unit continués essent estat membre de la UE, i podran continuar exercint els seus drets de residència, treball, estudis i seguretat social.
Tots els ciutadans de la UE i familiars que hagin arribat al Regne Unit abans del final del període transitori i vulguin continuar residint-hi, hauran d'acreditar la seva residència a través del sistema de registre de ciutadans de la UE que ha habilitat el Govern britànic ( EU Settlement Scheme ).
Els ciutadans que faci més de 5 anys que resideixen de forma permanent al Regne Unit obtindran l'estatus d'assentat ( settled status ).
Els ciutadans que faci menys de 5 anys que resideixen al Regne Unit obtindran l'estatus de preassentat ( pre-settled status ).
Els ciutadans de la UE hauran de presentar la seva sol·licitud per obtenir el settled status o el pre-settled status fins al 30 de juny de 2020 si volen continuar residint al Regne Unit.
Per això, és necessari que el ciutadà de la UE hagi residit al Regne Unit abans del 31 de desembre de 2020.
Els ciutadans de la UE poden obtenir l'estatus d'assentat si han arribat al Regne Unit abans del final del període transitori i han residit en aquest país de forma continuada durant cinc anys.
Es considera que s'ha residit de forma continuada si s'ha viscut al Regne Unit com a mínim durant sis de cada dotze mesos durant un període de cinc anys.
Aquest estatus donarà el mateix accés a l'educació, sanitat, pensions i beneficis que qualsevol altre ciutadà britànic.
Entre d'altres, es podrà residir al Regne Unit per un període indefinit, sol·licitar la ciutadania britànica i marxar del país sense perdre l'estatus permanent fins a un màxim de cinc anys.
Aquest estatus permet treballar al Regne Unit, tenir accés a la sanitat pública i marxar del país sense perdre l'estatus de preassentat durant dos anys seguits.
Quan faci cinc anys que es resideix al Regne Unit, es podrà sol·licitar l'estatus d'assentat.
Per a registrar-se, cal aportar una prova d'identitat i una prova de residència continuada.
Per a la prova d'identitat, cal presentar el passaport o el DNI i una fotografia.
Es pot presentar aquesta documentació de dues maneres:
Si es disposa d'un passaport o d'un DNI electrònic, es pot escanejar el document i penjar la fotografia per mitjà de l'aplicació "EU Exit: ID Document Check".
També es pot enviar el document d'identitat per correu postal i penjar la fotografia a la mateixa sol·licitud.
Per a la prova de residència, només s'ha de presentar el número de seguretat social (National Insurance Number), ja que permet una verificació automàtica de la residència basada en el registre dels impostos i determinades prestacions.
Només s'ha d'aportar més documentació si fa més de cinc anys que es resideix de forma continuada al Regne Unit i no hi ha prou informació per a verificar-ho.
Amb l'estatus d'assentat, es pot sortir del Regne Unit fins a un màxim de 5 anys consecutius sense perdre l'estatus.
Amb l'estatus de preassentat, es pot sortir del Regne Unit fins a un màxim de 2 anys consecutius sense perdre l'estatus.
Caldrà sol·licitar un nou estatus de residència permanent a través de l'EU Settlement Scheme.
Com ja es disposa del document de residència permanent, el procediment administratiu per a sol·licitar-lo és senzill: presentació d'un document d'identitat, declaració sobre condemnes penals i demostració de que es continua residint al Regne Unit.
El nou document de residència és expedit de forma gratuïta.
Sí, la legislació de la UE en matèria de lliure circulació continuarà aplicant-se fins al final del període transitori.
Tanmateix, caldrà registrar-se a través de l'EU Settlement Scheme per tal d'acreditar la residència i obtenir l'estatus de preassentat.
Un cop s'hagin acumulat cinc anys de residència legal, es podrà sol·licitar l'estatus d'assentat.
No és necessari estar treballant per obtenir l'estatus d'assentat o preassentat.
Els ciutadans de la UE que desitgin entrar al Regne Unit per treballar i residir després del Brexit podran fer-ho lliurement fins el 31 de desembre de 2020 i hauran de sol·licitar el Pre-settled status d'acord amb l' EU Settlement Scheme abans del 30 de juny de 2021.
Els ciutadans de la UE que desitgin entrar al Regne Unit a partir de l'1 de gener de 2021 s'hauran d'adaptar al futur sistema migratori britànic.
Si teniu l'estatus d'assentat, el vostre fill/a nascut després de la data del Brexit podrà adquirir la nacionalitat britànica.
Si teniu l'estatus de preassentat, el vostre fill/a nascut després de la data del Brexit també obtindrà l'estatus de preassentat (excepte que compleixi directament els requisits per obtenir la ciutadania per part de l'altre cònjuge).
L'acord de retirada preveu que els ciutadans britànics residents a qualsevol estat membre de la UE abans del període transitori, mantinguin els seus drets de residència, treball, estudis i seguretat social.
Els ciutadans britànics s'han de registrar a l'oficina d'estrangeria de la província on visquin com a ciutadà o ciutadana de la Unió resident a Espanya.
Aquest tràmit els permetrà obtenir un certificat de registre mitjançant el qual poden acreditar la seva condició de beneficiari de l'acord de retirada.